Muzikos žanras
Muzikos žanras (dar vadinamas muzikos stiliumi) – tipas ar kategorija, kuriai pagal tam tikrus kriterijus priskiriamas muzikos kūrinys. Žanrai gali būti tiek ir itin plačios muzikos kategorijos, kaip kad populiarioji muzika, vokalinė muzika, religinė muzika, liaudiška muzika, sekuliari muzika ir t. t., tiek ir smulkesnis skaidymas į roką, hiphopą, bliuzą, džiazą ir t. t. Pastarieji gali būti skaidomi į subžanrus, kaip kad roko atveju į sunkųjį roką ar pankroką ir pan. Žanrai naudojami kataloguojant muzikos įrašus bibliotekose, aprašant muziką leidiniuose, pateikiant įrašus muzikos parduotuvėse, muzikos gerbėjams išreiškiant savo tapatybę ir pan.